**แผนการจัดการเรียนรู้**

**กลุ่มสาระการงานอาชีพและเทคโนโลยี ชั้นมัธยมศึกษาปีที่ 1**

**หน่วยการเรียนรู้ที่ 1 ข้อมูลและสารสนเทศ เวลา 4 ชั่วโมง**

**แผนการจัดการเรียนรู้ที่ 2 การจัดการสารสนเทศ**



**มาตรฐานการเรียนรู้/ตัวชี้วัด**

**มาตรฐานการเรียนรู้**

ง 3.1 เข้าใจ เห็นคุณค่า และใช้กระบวนการเทคโนโลยีสารสนเทศในการสืบค้นข้อมูล

การเรียนรู้ การสื่อสาร การแก้ปัญหา การทำงาน และอาชีพอย่างมีประสิทธิภาพ

ประสิทธิผล และมีคุณธรรม

**ตัวชี้วัด**

ง 3.1 ม.1/3 ประมวลผลข้อมูลให้เป็นสารสนเทศ

**จุดประสงค์การเรียนรู้สู่ตัวชี้วัด**

1. บอกความหมายของข้อมูลและสารสนเทศได้
2. อธิบายการประมวลผลข้อมูลให้เป็นสารสนเทศได้
3. รวบรวมข้อมูลปฐมภูมิและข้อมูลทุติยภูมิได้

**สาระสำคัญ**

ข้อมูลสารสนเทศ จัดเป็นข้อมูลที่ผ่านการเลือกสรรและประมวลผลมาให้มีความเหมาะสมกับการใช้งาน โดยข้อมูลสารสนเทศนั้นมีที่มาจากข้อมูลปฐมภูมิและข้อมูลทุติยภูมิ

**สาระการเรียนรู้**

1. ข้อมูลและสารสนเทศ

- ความหมายของข้อมูลและสารสนเทศ

- การประมวลผลข้อมูลให้เป็นสารสนเทศ

1. ประเภทของข้อมูล
2. วิธีการประมวลผลข้อมูล

**คุณลักษณะอันพึงประสงค์**

1. มีวินัย
2. ใฝ่เรียนรู้
3. มุ่งมั่นในการทำงาน

**สมรรถนะสำคัญของผู้เรียน**

1. ความสามารถในการสื่อสาร
2. ความสามารถในการคิด
3. ความสามารถในการแก้ปัญหา
4. ความสามารถในการใช้เทคโนโลยี

**การจัดกิจกรรมการเรียนรู้**

**ชั้วโมงที่ 1-2**

1. ให้นักเรียนสืบค้น ตัวอย่างข้อมูลและสารสนเทศชนิดต่าง ๆ ด้วย Ipad จากแอพพลิเคชั่น Safari และร่วมกันวิเคราะห์ตัวอย่างข้อมูลและสารสนเทศชนิดต่าง ๆ จากนักเรียนที่ครูสุ่มตัวอย่างขึ้นแสดงหน้าชั้นเรียนโดยใช้ อุปกรณ์ AppleTV พร้อมทั้งอธิบายถึงความแตกต่างของข้อมูลและสารสนเทศนั้นๆ
2. นักเรียนแบ่งกลุ่ม กลุ่มละ 4 คน ตามความสมัครใจ แล้วศึกษาความรู้เรื่อง ข้อมูลและสารสนเทศประเภทของข้อมูลจากหนังสือเรียน
3. นักเรียนร่วมกันวิเคราะห์ความหมาย ประเภทของข้อมูล และสารสนเทศตามประเด็นที่กำหนดให้ในใบงาน (แอพพลิเคชั่นPages)
4. สมาชิกแต่ละกลุ่มร่วมกันเสนอแนวทางในการรวบรวมข้อมูลแต่ละประเภท และบันทึกข้อมูลลงในใบงาน (แอพพลิเคชั่นPages)
5. นักเรียนแต่ละกลุ่มนำเสนอผลงานหน้าชั้นเรียน ครูใช้ แอพพลิเคชั่น kohoot ประกอบการสรุปทบทวนความเข้าใจของนักเรียน

**ชั่วโมงที่ 3**

1. ให้นักเรียนดูตัวอย่างข้อมูลเกี่ยวกับสถิติต่าง ๆ ที่ครูนำเสนอหน้าชั้นเรียน แล้วครูอธิบายเชื่อมโยงให้นักเรียนเข้าใจถึงการประมวลผลข้อมูลโดยใช้คอมพิวเตอร์และเทคโนโลยี ครูให้นักเรียนยกตัวอย่างการประมวลผลข้อมูลโดยอาศัยคอมพิวเตอร์ที่นักเรียนพบเห็นในชีวิตประจำวัน
2. นักเรียนศึกษาความรู้เรื่อง วิธีการประมวลผลข้อมูล จากหนังสือเรียน
3. นักเรียนทำใบงาน เรื่อง การประมวลผลข้อมูล ด้วยแอพพลิเคชั่น Number

**ชั่วโมงที่ 4**

1. ครูสอบถามความก้าวหน้าของภาระงานที่ได้มอบหมายให้นักเรียนทำ เพื่อให้นักเรียนตรวจสอบความถูกต้องเรียบร้อยของใบงาน
2. ครูสุ่มเรียกตัวแทนนักเรียน 2-3 คน ออกมานำเสนอผลงานหน้าชั้นเรียน
3. ครูอธิบายเกี่ยวกับวิธีการประมวลผลข้อมูล และนำข้อมูลที่ประมวลผลแล้วมาใช้ประโยชน์ในชีวิตประจำวันให้เกิดประโยชน์มากที่สุด
4. ให้นักเรียนเปรียบเทียบความแตกต่างและการนำข้อมูลมาใช้ประโยชน์ของวิธีการประมวลผลแบบเชื่อมตรง และวิธีการประมวลผลแบบกลุ่ม
5. นักเรียนและครูร่วมกันสรุปผลการเปรียบเทียบวิธีการประมวลผลแบบเชื่อมตรง และวิธีการประมวลผลแบบกลุ่ม

**สื่อการเรียนการสอน**

1. ใบงาน
2. ระบบเครือข่ายอินเทอร์เน็ต
3. iPad (Safari, Pages, Number, Kahoot)
4. หนังสือเรียน เทคโนโลยีสารสนเทศและการสื่อสาร ม.1

**แหล่งการเรียนรู้**

ห้องเรียน IClassroom โรงเรียนกาวิละวิทยาลัย

**การวัดและประเมินผลการเรียนรู้**

**1. วิธีการวัดและประเมินผล**

* สังเกตพฤติกรรมของนักเรียนในการเข้าร่วมกิจกรรม
* ชิ้นงาน

**2. เครื่องมือ**

* แบบสังเกตพฤติกรรมการเข้าร่วมกิจกรรม
* แบบประเมินชิ้นงาน

ลงชื่อ………………………………………………..ครูผู้สอน

( นางกรภัทร์ สมบัติโพธิกุล) .